burgasdotpro/wikipedia huggingface dataset:
Pyridín

Pyridín je heterocyklická organická zlúčenina, ktorá je svojou štruktúrou podobná benzénu. Na rozdiel od benzénu má však namiesto jedného uhlíkového atómu (metínovej skupiny, =CH−) atóm dusíka. Je to veľmi horľavá, mierne zásaditá látka miešateľná s vodou, ktorá má špecifickú nepríjemnú vôňu pripomínajúcu ryby. Pyridín je bezfarebný, ale staršie alebo znečistené vzorky môžu mať žltú farbu, pretože vznikajú dlhé nenasýtené polymérne reťazce, ktoré majú i vyššiu elektrickú vodivosť. Pyridínový kruh je dôležitou súčasťou mnohých zlúčenín, vrátane agrochemikálií, farmaceutík a vitamínov. Pyridín sa kedysi získaval z uhoľného dechtu. V roku 2016 sa ho vyrábalo celosvetovo asi 20 000 ton ročne.
Vlastnosti.
Pyridín je miešateľný s vodou a alkoholmi.
Reakcie.
Elektrofilné substitučné reakcie všeobecne prebiehajú ťažšie ako pri benzéne. 
Pyridín sa dá pripraviť Hantzschovou syntézou alebo oxidáciou piperidínu.
Pyridínium

Pyridínium je katión, ktorý vzniká protonáciou dusíkového atómu pyridínu. Je to konjugovaná kyselina pyridínu. Existuje mnoho príbuzných katiónov, ktoré sú odvodené od substituovaných pyridínov, napríklad pikolínov, lutidínov a kolidínov. Tieto katióny vznikajú pôsobením kyselín na pyridín.
Pyridín sa často používa ako organická zásada v chemických reakciách a jeho soli vznikajú v acidobázických reakciách. Soli pyridínia sú často nerozpustné v organických rozpúšťadlách, takže zrážanie komplexu odstupujúcej pyridíniovej skupiny je ukazateľom priebehu reakcie.
Pyridíniový katión je aromatický, keďže spĺňa Hückelovo pravidlo. Tento katión je izoelektronický s benzénom.
"N"-alkylpyridíniové katióny.
Keď sa kyslý vodík, viazaný na dusíkový atóm, nahradí alkylovou skupinou, vznikajú "N"-alkylpyridíniové katióny. Medzi jednoduché príklady patrí "N"-metylpyridínium, ([C5H5NCH3]+). Tieto pyridíniové intermediáty je možné ako elektrofily v organickej syntéze na budovanie príbuzných nearomatických dihydropyridínov, ako bolo ukázané v roku 2021. Ešte predtým popísala tá istá výskumná skupina pravidlá ohľadne regioselektivity adície nukleofilov na pyridíniové elektrofily s rôznymi substituentmi. 
Z komerčného hľadiska je dôležitou pyrimidíniovou zlúčeninou herbicíd paraquat. Medzi biochemicky dôležité deriváty patria kofaktory odvodené od niacínu, NAD+ a NADP+.
Organická zásada

Organická zásada alebo organická báza je všeobecne akákoľvek organická zlúčenina, ktorá má zásadité vlastnosti. Zvyčajne, ale nie vždy, sú to látky schopné prijať protón (vodíkový katión). Často obsahujú dusíkové atómy, ktoré možno ľahko protónovať. Heterocyklické zlúčeniny s amínovou skupinou alebo dusíkovými atómami majú voľný elektrónový pár na dusíku a teda môžu fungovať ako akceptory protónu. 
Príklady.
Medzi príklady organických zásad patria:
Faktory ovplyvňujúce zásaditosť.
Väčšina organických zásad sa pokladá za slabé zásady. Ich silu ovplyvňujú mnohé faktory. 
Jedným z týchto faktorov je indukčný efekt, ktorý je možné jednoducho vysvetliť tým, že elektropozitívne atómy a skupiny (napríklad alkylové skupiny) naviazané v blízkosti skupiny prijímajúcej vodíkový katión umožňujú rozloženie kladného náboja na atómy poblíž. Opačný efekt platí pre zvýšenie zásaditosti – elektronegatívne atómy alebo skupiny (napríklad fluór alebo nitro skupina, ktorá vykazuje záporný indukčný a mezomérny efekt) odťahujú elektróny a teda znižujú zásaditosť. Kvôli týmto efektom je trimetylamín silnejšou zásadou než amoniak, kvôli indukčnému efektu metylovej skupiny, ktorá umožňuje dusíkovému atómu ľahšie prijať protón za vzniku katiónu, keďže metylová skupina ma silnejší indukčný efekt oproti vodíkovým atómom.
V prípade guanidínu má protónovaná forma (guanidínium) tri rezonančné štruktúry, čo znamená vyššiu stabilitu, takže guanidín je silná zásada.
Fosfazény obsahujú fosfor a všeobecne sú zásaditejšie než amíny a dusíkaté hereocykly. Protonácia prebieha na dusíkových atómoch, nie fosfore, na ktorý je dusík viazaný dvojitou väzbou.
Donory hydroxidu.
Niektoré organické zásady, napríklad hydroxid tetrametylamónny, hydroxid tetrabutylamónny alebo hydroxid cholínu sú donory hydroxidu (poskytujú do roztoku hydroxidový anión) namiesto akceptorov protónov ako vyššie uvedené zlúčeniny. Tieto zlúčeniny však nie sú vždy stabilné. Napríklad hydroxid cholínu je metastabilný a pomaly sa rozkladá, pričom uvoľňuje trimetylamín.
Význam.
Organické neiónové bázy umožňujú priebeh chemických reakcií pri miernejších podmienkach. Tieto látky totiž sprostredkovávajú vznik reaktívnych aniónov a sú rozpustné v organických rozpúšťadlách. Vďaka tomu môžu reakcie prebiehať pri nižších teplotách. Následkom toho je i menšia miera vzniku vedľajších produktov, čo je výhodné pri stereoselektívnej syntéze.
Študentská pečať

Študentská pečať () je značka čokolády obsahujúca arašidy, hrozienka a želé a vyrábaná spoločnosťou Orion v Olomouci.
História.
Čokoláda Študentská pečať bola uvedená na trh v roku 1975. V roku 1994 sa značka stala súčasťou skupiny Orion. V súčasnosti je vo vlastníctve koncernu Nestlé.
Varianty.
Limitované edície:
Banisko (vrch v Levočských vrchoch)

Banisko () je vrch v pohorí Levočské vrchy. Leží nad obcou Kolačkov, približne juhozápadne od Starej Ľubovne. 
Poloha.
Nachádza sa v severnej časti pohoria, v geomorfologickom podcelku Levočská vysočina. Leží v Prešovskom kraji, v okrese Stará Ľubovňa a na katastrálnom území obce Lomnička. Najbližšími sídlami sú severne ležiace Jakubany a Kolačkov, západne sa nachádzajú Ihľany a Lomnička.
Opis.
Banisko leží v rázsoche, vybiehajúcej z Čiernej hory () severným smerom na Javorinku (). Východne sa nachádzajú Kýčery (), Siminy (, Magurič (), Zámčisko () a Čiernohuzec (), južne Šípková hora (), Široký vrch (), Derežová () a Čierna hora (), západne Ihla (), Rysová () a Kamenná hora () a severne Macková (), Predné hory (), Repisko () a Javorinka (). Masív patrí do povodia rieky Poprad, kde vodu z východných svahov hrebeňa odvádza potok Jakubianka a zo západných jej prítok Kolačkovský potok. Na vrchol nevedie značený turistický chodník. 
Výhľady.
Vrchol pokrýva nesúvislý, miestami riedky lesný porast, ktorý neumožňuje rozhľad. Z vhodných lokalít však možno pozorovať okolité vrcholy Levočských vrchov, no tiež Čergov, vrcholy Vysokých Tatier a severne aj vrchy na území Poľska.
Prístup.
Na vrchol nevedie značený turistický chodník, preto prístup je možný po hrebeni, odbočením z červenej značky, vedúcej z Nižných Ružbách cez Čiernu horu. V okolí je tiež viacero lesných ciest, ktoré uľahčujú prístup z obcí Jakubany, Kolačkov a Lomnička.
Symenos

Symenos () bol grécky sochár v 4. stor. pred Kr.
Symenos, syn Damostrata, sochár pochádzajúci zrejme z ostrova Rodos (alebo z Atiky), pôsobil približne v polovici 4. stor. pred Kr. Jeho autorský podpis sa zachoval na obdĺžnikovom podstavci z modrého vápenca (so stopami nôh pravdepodobne bronzovej sochy) objavenom na akropole mesta Lindos, ktorý bol kedysi základňou votívnej sochy venovanej Aténe Lindskej (podstavec sa nachádza v Národnom múzeu v Kodani).
Plínius jeho meno uvádza medzi sochármi, ktorí boli autormi bronzových sôch atlétov, bojovníkov, lovcov a obetníkov.
Na južnom svahu aténskej Akropole sa našiel podstavec zo sochy so značne poškodeným nápisom (datovaným do polovice 4. stor. pred Kr.), ktorý je tiež signovaný menom Symenos.
Hippolochides syn Thrasyméda z Lousie bol evidentne bohatý muž, pretože postavil na Akropole alebo v jej blízkosti dve bronzové sochy od Démétria a jednu od Symena.
Zdá sa, že tu ide o identického sochára. Väčšina znalcov (medzi nimi Christian Blinkenberg, Charles Picard alebo Georg Lippold) sa k tomu prikláňa.
Slávia TU Košice (basketbal)

 
 
Slávia TU Košice (Slávia Technická Univerzita Košice) je slovenský mužský basketbalový klub sídliaci v Košiciach. Bol založený v roku 1952 pod názvom "Slávia Strojár Košice". Družstvo mužov 8 sezón pôsobilo v najvyššej česko-slovenskej súťaži a od roku 1993 je účasníkom slovenskej extraligy. Je to majster Slovenska z roku 2007, viacnásobný medailista slovenskej extraligy a dvojnásobný víťaz Slovenského pohára. V sezóne 1993/94 reprezentoval Slovensko v Koračovom pohári, kde sa dostal do 16-finále. Domáce zápasy klub hrá v Športovej hale Lokomotíva. Od roku 2019 hrá družstvo mužov v 1. lige. B družstvo zasa pôsobí v 2. lige Východ. Mediálny názov znie "Slávia Hvar sport resort Košice". 
História.
Klub vznikol v roku 1952 ako jeden z piatich košických vysokoškolských klubov, vo Vysokej škole technickej v Košiciach zameraný na basketbal. V tom čase existovali v Košiciach 4 basketbalové kluby, okrem Slávie VŠT aj TJ Slávia VŠV Košice, TJ Spartak VSS Košice a TJ Lokomotíva Košice. V 60. rokoch pribudol basketbalový oddiel aj v TJ Slávia UPJŠ Košice. Najprv pôsobil v nižších ligách, kým sa začiatkom 70. rokov neprebojoval do najvyššej česko-slovenskej ligy. Potom striedavo pôsobil v I. Slovenskej národnej lige a Česko-slovenskej lige, pričom v najvyššej súťaži absolvoval 8 sezón. V 70. rokoch zrušili svoje basketbalové oddiely v kluboch TJ VSS, TJ VSŽ aj TJ Lokomotíva a ich hráči posilnili tím Slávia VŠT. Tvorili ho predovšetkým univerzitní študenti (amatéri)poslucháči viacerých košických vysokých škôl, v rokoch 1954 až 1982 to bolo 96 hráčov, pričom 63 z nich získalo akademický titul. Z toho 57 tvorili inžinieri a 2 medicínski absolventi. Najlepšie umiestnenia prišli v rokoch 1978 a 1991, keď v česko-slovenskej lige obsadil 7., resp. 8. priečku. 
Po vzniku samostatnej slovenskej ligy bol hneď od začiatku jej súčasťou, už pod vynoveným názvom Slávia TU. Názov sa menil aj krátko po roku 2000, keď do Slávie TU vstúpila spoločnosť Dannaxsport a jej tímy niesli názov Delta Online Košice. Úspešné boli predovšetkým mládežnícke tímy, ktoré získali v juniorskej a kadetskej kategórii desiatky medailí a vychovali viacero juniorských a seniorských reprezentantov. Prvé medajlové umiestnenie medzi seniormi sa klubu podarilo dosiahnuť až v roku 2006. Rok na to sa stal majstrom Slovenska. Ďalšie 2 medailové úspechy prišli, už pod názvom KB Košice (Klub býkov), v rokoch 2017 a 2018, popri ktorých v rokoch 2017 a 2018 získal aj víťazstvo v Slovenskom pohári. Názov KB Košice vznikol po výhre v 1. lige v roku 2015, keď do Slávie TU vstúpilo občianske združenie JF Košice, vzniknuté v roku 2015, ktoré predtým tvorili hráči zaniknutého klubu Esprit Košice. Ten je zasa nástupcom TJ Slávie UPJŠ Košice, niekdajšieho tradičného súpera Slávie TU. Od roku 2021 spolupracuje klub s mládežnickou basketbalovou organizáciou Rim Basket.
Lieskovský kanál (prítok Udoče)

Lieskovský kanál je kanál v regióne Dolný Zemplín, na území obce Krišovská Liesková v okrese Michalovce v Košickom kraji. Nachádza sa v geomorfologickom celku Východoslovenská rovina. Má dĺžku a je tokom VI. rádu. 
Začiatok.
Začína sa v na území obce Krišovská Liesková, v časti obce "Liesková", neďaleko od severného okraja intravilánu (hospodársky dvor agrofarmy) v poľnohospodárskom extraviláne, v poli "Lazné", v okrese Michalovce.
Opis toku.
Od prameňa tečie severozápadným smerom v absolútnej priamke cez poľnohospodársky extravilán územím obce Krišovská Liesková, cez časť obce "Liesková", tečie cez pole "Pasienky", v ústi na území obce Krišovská Liesková do vodného toku Udoč ako jej ľavostranný prítok..
"Lieskovský kanál (prítok Udoče)" patrí do okresu Michalovce v Košickom kraji. Nachádza sa v geomorfologickom celku Východoslovenská rovina v geomorfologickom podcelku Kapušianske pláňavy. Nemá prítok.
Pôvod názvu.
Prvý element dvojslovného názvu má pôvod v názve niekdajšej samostatnej obce "Liesková", ktorá bola v roku 1960 zlúčená s obcou "Krišov" do obce s názvom "Krišovská Liesková", takže dnes je jej časťou obce. Z toponyma "Liesková", po rozšírení o formant "-ský" a po kombinácii so všeobecným podstatným menom kanál s významom "umelý vodný tok so spevnenými aspoň bokmi" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "Lieskovský kanál" ako súčasť početnej skupiny názvov v slovenskej toponymii, najmä hydronymii. Motiváciou pomenovania niekdajšej samostatnej obce "Liesková" bola individualizácia "charakteristického miesta zvýšeného výskytu porastu liesky obyčajnej, latinsky Corylus avellana".
Názov vodného toku "Lieskovský potok" bol štandardizovaný v roku 1990. V množine slovenskej hydronymie vodných tokov hydronymum "Lieskovský kanál (prítok Udoče)" nie je jedinečným hydronymom (november 2022). Ďalšie dva vodné toky – kanály majú identický štandardizovaný názov: Lieskovský kanál (prítok Ortova) a Lieskovský kanál (prítok Ižianskeho kanála).
Referencie.
2-aminomukonát-6-semialdehyd

2-aminomukonát-6-semialdehyd je metabolit tryptofánu, ktorý vzniká z produktov kynurenínovej dráhy. Existuje niekoľko izomérov, ktoré sa líšia usporiadaním substituentov na dvojitej väzbe. V metabolizme tryptofánu vzniká izomér (2"E",4"Z").
Metabolizmus.
2-aminomukonát-6-semialdehyd vzniká dekarboxyláciou 2-amino-3-karboxymukonátsemialdehydu pôsobením enzýmu aminomukonátsemialdehyddekarboxylázy:
Tento metabolit sa ďalej premieňa pôsobením aminomukonátsemialdehyddehydrogenázy na 2-aminomukonát. Tento enzým využíva NAD+ na jeho redukciu:
Alternatívne sa 2-aminomukonát-6-semialdehyd môže spontánne bez pôsobenia enzýmov premeniť na pikolinát:
Čierny kostol

Čierny kostol môže byť:
Bombový útok v Istanbule v roku 2022

Bombový útok v Istanbule nastal 13. novembra 2022 o 16:13 miestneho času (14:13 SEČ) na ulici İstiklal Caddesi, ktorá je pešou zónou v európskej časti Istanbulu. Podľa istanbulského guvernéra Aliho Yerlikaya pri útoku zomrelo šesť osôb a podľa aktuálneho vyjadrenia prvého viceprezidenta Turecka Fuata Oktaya je 81 zranených, z toho dvaja v kritickom stave.
Prezident Recep Tayyip Erdoğan, ktorý sa toho času zúčastňuje samitu G20 v Indonézii, povedal, že podľa predbežných informácií sa na útoku podieľala žena, pričom incident sa zdá byť teroristickým útokom. Podľa reportérky katarského štátneho média "Al-Džazíra" Sinem Koseogluovej polícia upodozrieva, že páchateľka bola členkou Strany kurdských pracujúcich. Ďalší dvaja páchatelia boli podľa Koseogluovej zdrojov dvaja mladí muži narodení po roku 2000.
Javorinka (vrch v Levočských vrchoch, 1166 m)

Javorinka () je vrch v pohorí Levočské vrchy. Leží nad obcou Kolačkov, približne južne od Starej Ľubovne. 
Poloha.
Nachádza sa v severnej časti pohoria, v geomorfologickom podcelku Levočská vysočina. Leží v Prešovskom kraji, v okrese Stará Ľubovňa a zasahuje na katastrálne územie obce Kolačkov a Jakubany. Najbližším sídlom sú na východnom úpätí ležiace Jakubany, severne leží Nová Ľubovňa a Kolačkov a západne Lomnička.
Opis.
Javorinka leží v rázsoche, vybiehajúcej z Čiernej hory () severným smerom na Predné hory (). Východne sa nachádza Vysoká (), Hromovec (), Kýčery (), Siminy ( a Kuligura (), južne Magurič (), Zámčisko (), Čiernohuzec (), Šípková hora (), Repisko (), Čierna hora () a Ihla (), západným smerom Rysová (), Kamenná hora (), Macková () a Kotník () a severným Predné hory (), Sihla () a Borsučinky (). Oblasť je súčasťou povodia rieky Poprad, kde vodu z východných svahov odvádza potok Jakubianka a zo západných jej prítok Kolačkovský potok. Na vrchol nevedie značený turistický chodník. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít na úbočí bez vegetácie však možno pozorovať okolité vrcholy Levočských vrchov, no tiež Ľubovniansku vrchovinu, Spišsko-šarišské medzihorie, Čergov, Nízke a Vysoké Tatry, Oravské Beskydy a severne aj mnohé vrchy na území južného Poľska.
Prístup.
Na vrchol nevedie značený turistický chodník, preto prístup je možný lesnými cestami z blízkych obcí Jakubany a Kolačkov.
Trúbiaci kameň

Trúbiaci kameň je andezitový blok v chotári obce Sucháň, o veľkosti cca 3,5 m po dĺžke, 2,5 m vo šírke a 1 m po výške, v ktorej sú vytvorené dva otvory, vysekané číslice (1794 resp. 1194, s dvojbodkou nad číslicou 9) a vysekaná mapka terénu. Po fúknutí do horného otvoru vychádza z druhého otvoru zvuk, ktorý sa rozlieha po širokom okolí. Mohutné zatrúbenie z kameňa sa rozlieha stovky metrov ďaleko. Zatiaľ nie je jasné, či otvory v kameni sú dielom prírody, alebo ľudskej ruky.
Zaujímavosťou je nielen jeho schopnosť trúbiť, ale aj číslice a obrazec vyrytý na jeho povrchu. Miestna povesť hovorí, že kameň a jeho schopnosť trúbiť, využívali turecké vojská v 16. a 17. storočí na zvukovú signalizáciu. Podľa nej sú trúbiace otvory vysekané ľudskou rukou, rovnako ako štvorčíslie na severozápadnej stene – 1194 s dvojbodku nad deviatkou. Vzhľadom na rozdiel prvých dvoch číslic ho možno prečítať aj ako 1794.
Obrazec môže byť mapou, pretože sa nápadne zhoduje s okolitou krajinou. Číslice môžu znamenať číslovanie kameňa v bývalej signalizačnej sústave, ak tu v minulosti nejaká existovala, alebo letopočet. Ani jedna z číslic nezaznamenáva v dejinách okolia žiadnu významnú historickú udalosť. No po prepočte na islamský letopočet, ktorý sa počíta od roku 622 nášho letopočtu to vychádza rok 1572. To je rok, kedy vojská Osmanskej ríše v tomto kraji boli. Navyše, dve bodky nad deviatkou sa používajú v Tureckom číselníku.
Lake Winnipegosis

Lake Winnipegosis je jazero na v kanadskej provincii Manitoba, 11. najväčšie v Kanade.
Opis.
Nadmorská výška jazera je metrov. Maximálna hĺbka 12 alebo 254 metrov. Jazero má rozlohu 5 374 km².
Jazero odvodňuje 49 825 km2 západnej Manitoby a východného Saskatchewanu, hlavne z pohoria Manitoba Escarpment. Malé prítoky sú na západnej strane, voda odteká juhovýchodným smerom do Lake Manitoba.
Dejiny.
V minulosti bolo jazerou súčasťou ľadovcového jazera Lake Agassiz. Európanmi bolo objavené v roku 1739, keď ho objavil francúzsky obchodník La Vérendrye. Názov jazera v jazyko Cree odkazuje na jeho blatistú vodu, prípona "-osis" znamená malé.
Využitie.
Jazero bolo využívané ako trasa pre kanoe pre North West Company. V súčasnosti sa vyžíva na komerčný rybolov.
Sün-c’

Sün-c’ () môže byť:
Eazy-E

Eazy-E (vlastným menom Eric Lynn Wright; * 7. september 1964, Compton, Kalifornia – † 26. marec 1995, Los Angeles, Kalifornia) bol americký reper, ktorý sa narodil a vyrastal v meste Compton. Bol taktiež známy ako člen americkej hip hopovej skupiny N.W.A.
Počas svojho života vydal jeden album "Eazy-Duz-It" a dve EP "5150 Home 4 Tha Sick" a "It's On (Dr. Dre) 187um Killa". Je považovaný za jedného z najznámejších reperov žánru gangsta rap. Je známy hlavne so svojími skladbami: „Boyz-N-The-Hood“, „Only If You Want It“, „Real Muthaphuckkin G's“, „No More ?'s“, „We Want Eazy“. Dňa 24. februára 1995 mu v nemocnici Cedars-Sinai potvrdili HIV/AIDS. 26. marca 1995, Eazy-E zomrel na zápal pľúc vyvolaný chorobou AIDS, mesiac po jeho diagnóze. Posmrtne potom vydavateľstvá vydali kompilačné albumy "Eternal E", "Featuring…Eazy-E", jednu EP nahrávku "Impact Of A Legend" a posledný album "Str-8 Off Tha Streetz Of Muthaphukkin Compton".
MBK Handlová

 
 
 
MBK Handlová (Mestský basketbalový klub Handlová), predtým dlho známy pod názvom BK Baník Handlová, je slovenský mužský basketbalový klub sídliaci v Handlovej. Bol založený v roku 1941. Družstvo mužov pôsobilo 15 sezón v najvyššej česko-slovenskej súťaži a od roku 1993 je pravidelným účastníkom slovenskej extraligy. Je to 5-násobný medailista najvyššej slovenskej súťaže a v troch sezónach reprezentoval Slovensko aj v Koračovom pohári. Domáce zápasy hrá v Športovej hale Handlová, ktorá má kapacitu 736 divákov.
História.
Klub vznikol v roku 1941, kedy bol súčasťou športového klubu "ŠK Handlová" Iniciátorom vzniku boli bratia Machovci, študenti a basketbaloví nadšenci. Zápasy sa hrávali na futbalovom štadióne ŠK Handlová, za futbalovou bránou na severnej strane a basketbalové koše boli z dreva. Spočiatku nehrali žiadnu súťaž, tú začali hrať až v 50. rokoch, najprv v nižších ligách, až kým sa tím v sezóne 1964/65 prebojoval z krajských majstrovstiev do II. ligy. To už prešlo družstvo pod telovýchovnú jednotu "Baník". Nová éra nastala v roku 1966, keď do klubu prišli česko-slovenskí reprezentanti bratia Lukašíkovci. Začala sa uplatňovať koncepčná práca a športový rozvoj v meste. Už rok po príchode bratov postúpilo družstvo z oblastnej súťaže do II. ligy a ďalší rok sa prebojovalo až do najvyššej česko-slovenskej ligy, keď preskočilo aj favorizované tímy Interu Bratislava a Slávie VŠT Košice. V česko-slovenskej lige obsadilo pri svojej premiére 8. miesto a udržalo sa v nej aj nasledujúce 2 sezóny. Potom striedavo pôsobilo v I. Slovenskej národnej lige a Česko-slovenskej lige, pričom v najvyššej súťaži absolvovalo 15 sezón. Najlepšie umiestnenia prišli v rokoch 1989 a 1991, keď v nej obsadilo zhodne 7. priečku. Od roku 1972 hrávalo v novopostavenej športovej hale.
Po vzniku samostatnej slovenskej ligy bolo hneď od začiatku jej súčasťou, už pod vynoveným názvom "BK Baník". Prvé medailové umiestnenie sa klubu podarilo dosiahnuť až v roku 2004, keď získalo bronzovú medailu. Rok na to striebornú, ktorú zopakovalo aj v roku 2006, keď vyhralo základnú i nadstavbovú časť a až vo finále nestačilo na E.S.O. Lučenec. Neskôr prišli ešte dva medailové úspechy v bodobe bronzovej medaily. V Slovenskom pohári nemalo taký úspech, keď sa dostalo maximálne do semifinále pohára. V európskych súťažiach štartovalo trikrát, vždy v Koračovom pohári (tretia najvyššia európska pohárová súťaž), zakaždým však skončilo už v 1. kole. V sezóne 2008/09 účinkoval klub aj v Stredoeurópskej lige (CEBL), kde skončil už v základnej skupine.
Čierna kopa

Čierna kopa () je vrch v pohorí Levočské vrchy. Leží nad Bajerovcami, približne južne od Starej Ľubovne. 
Poloha.
Nachádza sa na východnom okraji pohoria, v geomorfologickom podcelku Levočská vysočina. Leží v Prešovskom kraji, v okrese Sabinov a zasahuje na katastrálne územie obcí Tichý Potok a Bajerovce. Najbližšími sídlami sú severovýchodným smerom situované Bajerovce, východne leží Krásna Lúka a Poloma, južne Tichý Potok a severne obec Šambron.
Opis.
Čierna kopa leží v rázsoche, ktorá vedie z vrchu Javor () východným smerom cez Zámčisko () a Kuliguru (). Severným smerom leží Kopa (), Hromovec () a Lazčík (), východným Kňazová (), Demianka () a Homôľka (), južným Čierna hora () a Javorinka () a západným Stredný vrch (), Čiernohuzec (), Zámčisko () a Kuligura (). Severozápadné svahy odvodňuje Ľubotínka do rieky Poprad, severovýchodné Kučmanovský potok, východné jeho prítoky Črchľa a Goduša a juhozápadné Zatrichovec, všetky v povodí Torysy. Na vrchol nevedie značený turistický chodník. 
Výhľady.
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Levočských vrchov, Ľubovniansku vrchovinu, Spišsko-šarišské medzihorie, Čergov, Bachureň, Branisko a Volovské vrchy.
Prístup.
Na vrchol nevedie značená turistická trasa, no východným úpätím vedú značené náučné chodníky k rozhľadni Čierna hora. Prístup je tak možný neznačenými chodníkmi z okolitých obcí.
Novaja gazeta

Novaja Gazeta (rus. Новая газета, slov. Nové Noviny) sú nezávislé ruské noviny známe pre svoje opozičné demokratické, liberálne, kritické a investigatívne spravodajstvo o ruských politických záležitostiach a sociálnej situácii. Vychádzali pôvodne v Moskve, v ruských regiónoch a v niektorých cudzích krajinách. Tlačené vydanie vychádza v pondelok, stredu a piatok. Články v anglickom jazyku na webovej stránke sa zverejňujú každý týždeň vo forme bulletinu Russia, Explained.
Noviny a ich zamestnanci sa opakovane stali laureátmi odborných, verejných a štátnych ocenení. Najmenej päť novinárov novín bolo zavraždených, pravdepodobne v súvislosti s investigatívnym vyšetrovaním. Patria medzi nich Jurij Ščekočichin, Anna Politkovskaja a Anastasia Baburovová.
V októbri 2021 dostal šéfredaktor Novej Gazety Dmitrij Muratov spolu s Mariou Ressa Nobelovu cenu za mier za ochranu slobody prejavu vo svojej vlasti.
V marci 2022, počas ruskej invázie na Ukrajinu, noviny pozastavili vydávanie z dôvodu zvýšenej vládnej cenzúry. Aby sa predišlo cenzúre, bolo nasledujúci mesiac z Rigy v Lotyšsku spustené európske vydanie novín "Novaja Gazeta Evropa". Ruská webová stránka novín bola v Rusku zablokovaná. V júli noviny spustili časopis "Novaja Rasskaz-Gazeta", ktorého webová stránka bola krátko nato tiež zablokovaná. Dňa 5. septembra bola v Rusku spoločnosti Novaja Gazeta odňatá mediálna licencia.
Štrajk študentov vysokých škôl v Česku v roku 2022

Štrajk študentov českých vysokých škôl je trojdňový celorepublikový okupačný štrajk konaný v dňoch 14. až 17. novembra 2022 . Udalosť zaštiťovala organizácia Univerzity za klímu . Na vysokých školách prebiehal alternatívny program, workshopy, prednášky a premietanie filmov. Na niektorých fakultách študenti aj prespávali.
Iniciatíva "Univerzity za klímu" vznikla na jar 2019 v reakcii na stredoškolské hnutie Fridays for Future. Štrajk je súčasťou celosvetového hnutia " ." Štrajkom študenti reagujú na nečinnosť vlády v čase súbehu niekoľkých kríz naraz. Požadujú, aby vláda čo najskôr uskutočnila konkrétne kroky na dosiahnutie bezemisnej budúcnosti. Štrajk bol oficiálne zahájený v pondelok 14. novembra 2022 o 11:00 na Námestí Jána Palacha v Prahe. Po prednesení prejavov a podmienok sa študenti uchýlili na svoje domovské fakulty, kde prebiehal alternatívny program. Prvý deň dekan FSS MUNI Stanislav Balík zakázal prespanie študentom v budove fakulty s odôvodnením, že nevidí dôvod niečo také umožňovať a nechal zavrieť priestor átria, najväčšej miestnosti na fakulte. V priebehu dňa bola miestnosť opäť otvorená. Popoludní potom nechal v átriu odpojiť elektrinu, kúrenie a vypnúť wi-fi. Študenti však budovu neopustili. Dekan podľa štrajkujúcich študentov nevylúčil ani zásah polície. V podvečerných hodinách navštívil študentov ešte raz, ani potom nedošlo k dohode.
Reakcia.
Podporu študentom vyjadrilo vedenie Filozofickej fakulty Univerzity Karlovej. Štrajk podporil pražský radný pre bývanie a transparentnosť Adam Zábranský (Piráti), novinár Radek Kubala, Ján Moláček alebo novinárka Apolena Rychlíková. So študentmi štrajkoval aj herec Břetislav Rychlík.
Z predsedov a predsedníčok vládnych strán sa k štrajku nikto nevyjadril. Minister školstva Vladimír Balaš (STAN) na otázku novinárov k štrajku uviedol, že je dobre, že študenti majú zodpovednosť za svoju budúcnosť. Europoslanec Mikuláš Peksa (Piráti) na svojom twitterovom účte uviedol, že s požiadavkami Univerzit za klímu súhlasí s jedinou drobnou výhradou.
Bývalý hovorca Ministerstva kultúry Petr Kukal študentov označil za neurotické deti a samotnú akciu za neomarxistickú.
Kostol Panny Márie Kráľovnej anjelov

Kostol Panny Márie Kráľovnej anjelov môže byť:
Na Slovensku
V Bulharsku
Kyselina propán-1,2,3-trikarboxylová

Kyselina propán-1,2,3-trikarboxylová je trikarboxylová kyselina. Táto látka inhibuje enzým akonitázu, takže narúša priebeh Krebsovho cyklu.
Estery kyseliny propán-1,2,3-trikarboxylovej sa nachádzajú v prírodných látkach, napríklad mykotoxínoch fumonizínoch B1 a B2 a AAL toxíne TA. Takisto sa nachádza v makrocyklických inhibítoroch Ras farnezyl-proteíntransferázy (FPTázy), napríklad v kyseline aktinoplanovej.
Kyselinu propán-1,2,3-trikarboxylovú možno syntetizovať z kyseliny fumarovej v dvoch krokoch.
Mechanizmus inhibície akonitázy.
Kyselina propán-1,2,3-trikarboxylová je kompetitívny inhibítor akonitázy. Akonitáza normálne katalyzuje premenu kyseliny citrónovej na kyselinu izocitrónovú, pričom ako medziprodukt vzniká kyselina akonitová. Kyselina propán-1,2,3-trikarboxylová sa veľmi podobá na tieto substráty akonitázy, len jej chýba hydroxylová skupina. Táto hydroxylová skupina je však nutná na to, aby mohla prebehnúť premena citrátu na izocitrát, takže enzým túto reakciu na kyseline propán-1,2,3-trikarboxylovej nemôže katalyzovať.
BK Slávia Žilina

 
BK Slávia Žilina (Basketbalový klub Slávia Žilina), predtým známy pod názvom MBK Žilina alebo BK Váhostav-SK Žilina, bol slovenský mužský basketbalový klub sídliaci v Žiline. Bol založený v roku 1919. Družstvo mužov pôsobilo 15 sezón v najvyššej česko-slovenskej súťaži a od roku 1993 bolo tradičným účastníkom slovenskej extraligy. Je to 2-násobný medailista najvyššej slovenskej súťaže a v dvoch sezónach reprezentovalo Slovensko aj v Koračovom pohári. Domáce zápasy v posledných rokoch hrávalo v Športovej hale Spojenej školy s kapacitou 800 divákov. V roku 2021 klub zanikol.
Od roku 2012 pôsobí v meste klub Academic ŽU Žilina, ktorý pôvodne vznikol spojením martinského basketbalového klubu a hráčov, ktorí opustili BK Váhostav-SK Žilina. Rovnako v ňom pôsobia aj mládežnícke basketbalové kluby MBK Victoria Žilina a TSM Slávia Žilina a dievčenský basketbalový klub BKM Žilina.
História.
Klub vznikol v roku 1919, ale prvý zápas odohral až v roku 1941. Prešiel niekoľkými názvami, až sa koncom 60. rokov ustálil na "TJ Slávia VŠD" (Vysoká škola dopravná), ktorého tím tvorili hráčky-študentky Vysokej školy dopravnej. V roku 1963 pod neho prešli aj muži, ktorí hrávali za "TJ Lokomotívu". V sezóne 1968/69 sa družstvo prebojovalo z krajských majstrovstiev do II. ligy. Ďalších 10 rokov trvalo, kým sa mu podarilo postúpiť do najvyššej česko-slovenskej ligy, z ktorej viac nevypadlo a odohralo v nej celkovo 15 ligových sezón. Najlepším umiestnením bolo 5. miesto, ktoré dosiahlo v rokoch 1981, 1983, 1984 a 1991. V roku 1986 sa družstvo presťahovalo do novopostavenej Športovej hale na Bôriku s kapacitou 3 200 divákov, z toho 2 000 sediacich.
Po vzniku samostatnej slovenskej ligy bolo žilinské družstvo hneď od začiatku jej súčasťou, už pod vynoveným názvom "BK VŠDS" (Vysoká škola dopravy a spojov). Prvé medailové umiestnenie sa družstvu podarilo dosiahnuť hneď v prvej sezóne 1993, keď získalo striebornú medailu. V roku 2005 z extraligy vypadlo, aby sa do nejuž pod značkou "BK Fatran"po štyroch rokoch vrátilo. Ďalšiu medailu, tentoraz bronzovú a pod staronovým označením "BK Váhostav-SK", získalo v roku 2011, keď v dueli play-off o 3. miesto zvíťazilo nad druhým tímom po základnej častiBK 04 AC LB Spišská Nová Ves. V slovenskej extralige odohralo 19 sezón. V európskych súťažiach štartovalo dvakrát, vždy v Koračovom pohári (tretia najvyššia európska pohárová súťaž), zakaždým však skončilo už v 1. kole. Po 3 sezónach strávených v extralige družstvo opäť vypadlo, aby sa opätovne vrátilo v roku 2017 pod mediálnym názvom "PP &amp; TV Raj Žilina". V roku 2019 do klubu vstúpila spoločnosť BK Slávia a došlo opäť k premenovaniu klubu. V sezóne 2020/21 sa klub kvôli finančným problémom a podĺžnostiam neprihlásil do Slovenskej basketbalovej ligy a rok na to zanikol.
Grúň (vrch v Spišskej Magure)

Grúň () je vrch v pohorí Spišská Magura. Leží nad obcou Vyšné Ružbachy, približne západne od Starej Ľubovne. 
Poloha.
Nachádza sa vo východnej časti pohoria, v geomorfologickom podcelku Veterný vrch. Leží v Prešovskom kraji, v okrese Stará Ľubovňa a na katastrálnom území obce Vyšné Ružbachy. Najbližšími sídlami sú na juhovýchodnom úpätí ležiace Vyšné Ružbachy, východne sa nachádza Kamienka, severným smerom Stráňany a Veľký Lipník a južným Toporec a Podolínec.
Opis.
Grúň leží v rázsoche, ktorá vedie juhovýchodným smerom z Veterného vrchu a smeruje na Kukuru (). Severne sa nachádza Horbáľová (), východne Havrilová ( a Bukovinka (), južným smerom Kukura (), Suchá hora () a Veľká Kýčera () a západným Zbojnícky stôl (), Riňava () a Veterný vrch (). Masív patrí do povodia rieky Poprad, kde vodu z východných svahov odvádza Rieka a zo západných jej prítok Zálažný potok. Na vrchol vedie značený turistický chodník z Vyšných Ružbách. 
Výhľady.
Vrchol je pokrytý súvislým lesným porastom, ktorý neumožňuje rozhľad. Z lokalít s redšou vegetáciou je ojedinele možno pozorovať okolité vrcholy Spišskej Magury, no tiež Pieniny, Ľubovniansku vrchovinu, Busov, Čergov, Levočské vrchy, Nízke a Vysoké Tatry a severne aj prihraničné vrchy južného Poľska.
Kyle MacLachlan

Kyle MacLachlan (; * 22. február 1959, Yakima, Washington, USA) je americký herec. Je známy vďaka postave Dalea Coopera, v televíznom seriáli Twin Peaks a aj v jeho filmových spracovaniach. 
Detstvo a mladosť.
MacLachlan sa narodil ako Kyle Merritt McLachlan (následne zmenil pravopis svojho mena, aby odrážal jeho škótsky pôvod), v meste Yakima, v štáte Washington. Má škótskych, cornwallských a nemeckých predkov. Vyrastal v Yakime ako najstarší z troch chlapcov. Jeho dvaja mladší bratia, Craig a Kent Jr., žijú v oblasti Seattlu. Jeho rodičia sa rozviedli v roku 1977.
MacLachlana priviedla k divadelnému herectvu jeho matka, keď sa stala riaditeľkou mládežníckeho divadelného programu pre tínedžerov, ktorý pomohla založiť v Yakime. Od 9 do 14 rokov sa venoval aj klasickému spevu a hral na klavír. Počas strednej školy vystupoval v divadelných hrách a v triednych muzikáloch, pričom účinkoval vo svojej prvej hre ako 15 ročný. V roku 1982 absolvoval s vyznamenaním BFA v odbore dráma na Washingtonskej univerzite.
Kariéra.
Prvým filmom, na ktorom MacLachlan pracoval, bol "The Changeling" z roku 1980. Debutoval vo filme "Duna" z roku 1984, kde stvárnil hlavnú úlohu. V roku 1986 si zahral po boku Laury Dern, vo filme "Modrý zamat", ktorý režíroval David Lynch. MacLachlan, naďalej spolupracoval s Lynchom, tentokrát na televíznom seriáli ABC, "Twin Peaks", ktorý sa natáčal v rokoch 1990 až 1991. V televíznom seriáli hral špeciálneho agenta Dalea Coopera, pričom si túto úlohu zopakoval v Lynchovom prequelovom filme "Twin Peaks" z roku 1992. MacLachlan, za svoj herecký výkon bol ocenený cenami Zlatý glóbus a Saturn Award.
V roku 1995 si MacLachlan zahral vo filme "Showgirls", po boku Elizabeth Berkley a Giny Gershon. Film získal negatívne recenzie. 
V rokoch 2000 až 2002 mal MacLachlan opakujúcu sa úlohu v americkom televíznom seriáli "Sex v meste", kde stvárnil bývalého manžela Kristin Davis. O rok neskôr, debutoval na Broadwayi v divadelnej inscenácii "The Caretaker", kde sa objavil po boku Patricka Stewarta.
V roku 2006 stvárnil jednu z vedľajších úloh, v televíznom seriály "Zúfalé manželky", kde účinkoval až do roku 2010. V neskorších častiach, sa objavil hosť. V rokoch 2014 a 2015 sa objavil v televíznom seriáli od Marvel Cinematic Universe Marvel's, "Agenti S.H.I.E.L.D.". V roku 2017 si zopakoval rolu Dalea Coopera, v novom prevedení televízneho seriálu "Twin Peaks".
Súkromný život.
V rokoch 1985 až 1989 tvoril pár s Laurou Dern, s ktorou si zahral vo filme "Modrý zamat". v roku 1990 začal vzťah s jeho kolegyňou z televízneho seriálu "Twin Peaks", Larou Flynn Boyle. V roku 1992, sa rozišli a MacLachlan, začal chodiť so supermodelkou Lindou Evangelistou. Ich vzťah sa skončil v roku 1998.
O rok neskôr sa stretol a nadviazal vzťah s publicistkou Desiree Gruber, s ktorou sa zosobášil v apríli 2002. Majú spolu syna, narodeného v roku 2008.
MBK Rieker Komárno

 
 
 
MBK Rieker Komárno (Mestský basketbalový klub Rieker Komárno), bol slovenský mužský basketbalový klub sídliaci v Komárne. Bol založený v roku 1991 pod názvom "BK Dandy Komárno". Od sezóny 2000/01 bolo družstvo mužov pravidelným účastníkom slovenskej extraligy a odohralo v nej 21 sezón. Je to majster Slovenska, niekoľkonásobný medailista najvyššej slovenskej súťaže a víťaz Slovenského pohára a Alpsko-jadranského pohára. Domáce zápasy hrával v Mestskej športovej hale Komárno, ktorá má kapacitu 1 475 divákov. V roku 2020 klub zanikol.
V roku 2020 vznikol nový basketbalový subjektBC Komárno; v meste pôsobí aj mládežnícky basketbalový klub BK Junior Komárno.
História.
Klub vznikol v roku 1991 pod názvom "BK Dandy Komárno". Nadviazal tak na históriu mužského basketbalu v meste, ktorý kedysi pôsobil hlavne v klube "TJ Slávia Komárno". Jeho neskôršie názvy boli "TJ Doprastav", "TJ Technik", "TJ Štart" a od roku 1979 účinkoval pod názvom "TJ Agrozet Komárno". Striedavo pôsobil od krajskej súťaže cez II. SNL po I. SNL. Klub Dandy Komárno neskôr zmenil svoj názov na "BK Plynkom" a od roku 2001 na "MBK Rieker". Prvýkrát do najvyššej slovenskej súťaže postúpilo komárňaské družstvo v roku 1993, skončilo v nej na 14. mieste a zostúpilo do nižšej súťaže. Ďalší postup vybojovalo až v roku 2000, ale odvtedy už z extraligy nevypadlo. Prvé medailové umiestnenie sa družstvu podarilo dosiahnuť v roku 2012, keď ako najlepšie družstvo základnej časti prehralo vo finále Prievidzou a získalo striebornú medailu. Rok na to striebornú priečku zopakovalo. V roku 2015 získalo svoj najväčší úspech ziskom titulu majstra Slovenska, keď v sedemzápasovom finálovom dueli zvíťazilo nad Prievidzou. V nasledujúcich 3 sezónach pridalo ďalšie 3 medailové umiestnenia. V slovenskej extralige odohralo spolu 21 sezón. V európskych súťažiach organizovaných FIBA Europe štartovalo raz, v prvej edícii Európskeho pohára FIBA (niekdajšia štvrtá najvyššia európska pohárová súťaž), keď skončilo už v základnej skupine. Dvakrát odohralo aj Alpsko-jadranský pohár, v sezóne 2016/17 ho dokonca vyhralo.
V roku 2020 sa klub kvôli finančným problémom a podĺžnostiam neprihlásil do nasledovnej sezóny Slovenskej basketbalovej ligy a pôvodne mal hrať iba 1. ligu, v rovnakom roku však zanikol.
Kyselina diaminopimelová

Kyselina diaminopimelová je aminokyselina a derivát kyseliny pimelovej. Dá sa povedať, že je to derivát lyzínu, ktorý má karboxylovú skupinu viazanú na ε-uhlík. Kyselina diaminopimelová je jeden z medziproduktov biosyntézy lyzínu u rastlín a väčšiny baktérií. Huby, niektoré termofilné baktérie a archeóny namiesto toho syntetizujú lyzín cez α-aminoadipát.
Kyselina diaminopimelová má dva asymetrické uhlíky. Konfigurácie na týchto atómoch môžu teda byť (2"R", 6"R"), (2"R", 6"S"), (2"S", 6"R") a (2"S", 6"S"). Zároveň má však rovinu symetrie, takže izoméry (2"R", 6"S") a (2"S", 6"R") sú zjednotiteľné, takže ide o mezozlúčeninu. Existuje teda celkom v troch rôznych izoméroch.
Metabolizmus.
Kyselina diaminopimelová je jeden z dôležitých medziproduktov syntézy lyzínu u rastlín a baktérií. Vzniká z kyseliny "N"-sukcinyl-,-α,ε-diaminopimelovej pôsobením sukcinyldiaminopimelátdesukcinylázy:
,-α,ε-diaminopimelát ((2"S", 6"S") izomér) sa potom premieňa na "meso"-α,ε-diaminopimelát (izoméry (2"R", 6"S") či (2"S", 6"R"), ktoré sú identické), čo katalyzuje diaminopimelátepimeráza:
Posledným krokom syntézy lyzínu je dekarboxylácia "meso"-α,ε-diaminopimelátu v reakcii, ktorú katalyzuje diaminopimelátdekarboxyláza:
Význam.
Kyselina diaminopimelová je charakteristická pre bunkovú stenu niektorých baktérií. Často sa nachádza v peptidových prepojeniach NAM-NAG reťazcov, ktoré tvoria bunkovú stenu gramnegatívnych baktérií. Ak je kyselina dostupná, baktérie vykazujú normálny rast. Ak nie je dostupný dostatok kyseliny diaminpimelovej, baktérie stále rastú, ale nie sú schopné vytvárať peptidoglykán nových bunkových stien.
Kyselina diaminopimelová je takisto miesto, kam sa môže v bunkovej stene naviazať Braunov lipoproteín.
Kyselina pimelová

Kyselina pimelová je dikarboxylová kyselina. Podobá sa na kyselinu adipovú, ktorá je prekurzorom mnohých polyesterov a polyamidov, ale na rozdiel od nej má o jednu –CH2– skupinu viac. Oproti kyseliny adipovej je však kyseliny pimelová priemyselne celkom nevýznamná. Deriváty kyseliny pimelovej však vystupujú v biosyntéza aminokyseliny lyzínu a vitamínu biotínu. Konjugovanou zásadou kyseliny pimelovej je pimelát.
Syntéza.
Biosyntéza.
Biosyntéza kyseliny pimelovej nie je známa, ale predpokladá sa, že začína malonyl-CoA.
V biosyntéze lyzínu vzniká derivát kyseliny pimelovej, kyselina diaminopimelová, postupnou premenou aspartátu.
Chemické a priemyselné syntézy.
Podobne ako pre ostatné jednoduché dikarboxylové kyseliny, existuje mnoho metód na výrobu kyseliny pimelovej. Kyselina pimelová sa priemyselne vyrába oxidáciou cykloheptanónu pomocou tetraoxidu didusičitého (N2O4). Medzi iné spôsoby výroby patrí relatívne neselektívna oxidácia kyseliny palmitovej a karbonylácia kaprolaktónu.
Menej bežné metódy.
Existuje mnoho ďalších metód. Kyselinu pimelovú možno pripraviť z cyklohexanónu a z kyseliny salicylovej. V prvom prípade pochádza dodatočný atóm uhlíka z dimetyloxalátu, ktorý reaguje s enolátom cyklohexanónu.
V iných syntézach vzniká kyselina pimelová z kyseliny cyklohexén-4-karboxylovej alebo napríklad z derivátov malonátu reagujúcich s akroleínom.
Existuje niekoľko patentov na výrobu kyseliny pimelovej.
Jezuitský kostol

Jezuitský kostol môže byť:
Na Slovensku
V Česku:
V Rakúsku:
V Taliansku:
Minoritský kostol

Minoritský kostol môže byť:
Na Slovensku
V Rakúsku
Telán

Telán je anorganická zlúčenina telúru s vodíkom. Je to najjednoduchší chalkogenovodík telúru. Telán je bezfarebný plyn, ktorý je v okolitom vzduchu nestabilný, ale dokáže existovať dostatočne dlho na to, aby ho bolo možné ľahko identifikovať podľa vôňe hnilého cesnaku i pri extrémne nízkych koncentráciách alebo podľa vône hnilého póru pri vyšších koncentráciách. Väčšina zlúčenín s Te–H väzbami (teluroly) sú nestabilné a štiepi sa z nich elementárny vodík, H2. Telán je chemicky i štruktúrne podobný selánu, oba sú kyslé. Uhol H–Te–H je asi 90°. Prchavé zlúčeniny telúru majú často nepríjemnú vôňu, podobnú rozkladajúcemu sa cesnaku alebo póru.
Syntéza.
Na syntézu telánu boli vyvinuté elektrolytické metódy.
Telán možno pripraviť aj hydrolýzou teluridov s elektropozitívnymi kovmi. Typickou hydrolýzou s takýmto priebehom je hydrolýza teluridu hlinitého:
Takisto možno použiť iné soli Te2−, napríklad telurid horečnatý, MgTe, a telurid sodný, Na2Te. Telurid sodný možno vytvoriť reakciou sodíka s telúrom v bezvodom amoniaku. Intermediát vznikajúci počas hydrolýzy, HTe-, možno takisto izolovať ako soľ. Hydrogentelurid sodný, NaHTe, vzniká redukciou telúru s tetrahydroboritanom sodným.
Telán nie je možné pripraviť dostatočne účinne z jeho zložiek (vodíka a telúru), na rozdiel od selánu.
Vlastnosti.
Telán je endotermická zlúčenina, takže sa pri izbovej teplote rozkladá na jednotlivé prvky:
Svetlo urýchľuje rozklad telánu. Je nestabilný na vzduchu, pričom sa oxiduje na vodu a telúr:
Telán je takmer tak kyslý ako kyselina fosforečná ("K"a = 8.1×10−3, p"K"a = 2,09) a má "K"a asi 2.3×10−3 (p"K"a = 2,63). Reaguje s mnohými kovmi, čím vznikajú teluridy.
MBK Pezinok

 
 
MBK Pezinok (Mládežnícky basketbalový klub Pezinok), bol slovenský mužský basketbalový klub sídliaci v Pezinku. Bol založený v roku 2002 s cieľom výchovy basketbalovej mládeže. Po piatich rokoch od svojho vzniku postúpil do slovenskej extraligy a odohral v nej 4 sezóny. Je to dvojnásobný majster Slovenska a trojnásobný víťaz Slovenského pohára. Nadviazal tak na úspechy predchádzajúceho pezinského klubuBK Slovakofarma Pezinok. Domáce zápasy hrával v Športovej haly SOŠ na ulici Komenského, ktorá má kapacitu 774 divákov. V roku 2011 klub zanikol.
V meste potom v roku 2011 vzniklo športové občianske združenie BK Pezinok.
História.
Klub vznikol v roku 2002 pod názvom "Mládežnícky basketbalový klub Pezinok". Orientoval predovšetkým na mládež, ale neskôr prihlásil svoje družstvo, tvorené prevažne juniormi, aj do seniorskej súťaže. Po postupe z 2. ligy cez 1. ligu sa kvalifikoval v roku 2007 až do najvyššej slovenskej súťaže a hneď pri svojej premiére získal titul majstra Slovenska. V rovnakej sezóne zvíťazil aj v Slovenskom pohári, čo bol pre neho prvý väčší úspech. Rok na to sa opäť dostal do finále, kde však neprešiel cez Nitru a skončil strieborný. Druhý titul pridal v nasledovanej sezóne a v Slovenskom pohári zaznamenal tretie víťazstvo. V sezóne 2007/08 absolvoval prvý ročník Stredoeurópskej ligy, kde skončil v základnej skupine.
V sezóne 2010/11 sa klub kvôli finančným problémom rozhodol počas sezóny nepokračovať, jeho výsledky v sezóne boli anulované, obsadil poslednú 11. priečku a bol tak automaticky zostupujúcim tímom do 1. ligy. Krátko na to zanikol.
Kyselina 2-metyl-3-oxopropánová

Kyselina 2-metyl-3-oxopropánová alebo metylmalonátsemialdehyd je medziprodukt, ktorý vzniká v metabolizme tymínu a valínu.
Metabolizmus.
Vznik.
Metylmalonátsemialdehyd vzniká dvomi v tele rôznymi spôsobmi, podľa toho, z ktorého metabolizmu pochádza.
Metabolizmus tymínu.
V metabolizme tymínu vzniká z kyseliny 3-aminoizobutyrovej, ktorá podlieha transaminácii s 2-oxoglutarátom, čím vzniká metylmalonátsemialdehyd a glutamát:
Aminoskupina sa môže presúvať i na pyruvát, čím vzniká alanín. Reakciu katalyzuje ("R")-3-amino-2-metylpropionátpyruváttransamináza ().
Metabolizmus valínu.
V metabolizme valínu potom vzniká dehydrogenáciou β-hydroxyizobutyrátu pôsobením β-hydroxyizobutyrátdehydrogenázy:
Ďalšie premeny.
Bez ohľadu na to, ako vzniká, metylmalonátsemialdehyd sa ďalej premieňa na propionyl-CoA. Metylmalonátsemialdehyd sa dekarboxyluje a naviaže na koenzým A:
Propionyl-CoA sa potom postupne premieňa na sukcinyl-CoA a sukcinát.
Horbáľová

Horbáľová () je vrch v pohorí Spišská Magura. Leží nad obcou Stráňany, približne severozápadne od Starej Ľubovne. 
Poloha.
Nachádza sa vo východnej časti pohoria, v geomorfologickom podcelku Veterný vrch. Leží v Prešovskom kraji, v okrese Stará Ľubovňa a zasahuje na katastrálne územie obce Stráňany a Kamienka. Najbližšími sídlami sú na severnom úpätí ležiace Stráňany, východne sa nachádza Kamienka, južným smerom Vyšné Ružbachy a severozápadným Veľký Lipník.
Opis.
Horbáľová leží v hrebeni, ktorý vedie severovýchodným smerom z Veterného vrchu do Stráňanského sedla, kde na hranici Pienin končí. Východne sa nachádza Fakľovka () a Havrilová (, južne Bukovinka (), Kukura () a Grúň (), západne Veterný vrch (), Kvasník () a Čierťaž () a severne Kýčera (), Vysoké skalky () a Vysoká (). Západnú a severnú časť masívu odvodňuje potok Lipník do Dunajca, voda z južných a východných svahov odteká Chotárnym potokom do Kamienky v povodí rieky Poprad. Vrcholovou časťou vedie značený turistický chodník zo Stráňanského sedla. 
Výhľady.
Vrchol je pokrytý súvislým lesným porastom, ktorý neumožňuje rozhľad. Z lokalít s redšou vegetáciou je možno pozorovať okolité vrcholy Spišskej Magury, no tiež Pieniny, Ľubovniansku vrchovinu, Čergov, Levočské vrchy, Vysoké Tatry a Oravské Beskydy, severne aj mnohé prihraničné vrchy južného Poľska.
Slovenská basketbalová liga 2020/21

Basketbalová extraliga mužov v sezóne 2020/21 bol 29. ročník extraligy basketbalistov, najvyššej basketbalovej súťaže mužov na Slovensku, ktorú organizuje Slovenská basketbalová asociácia (SBA). Súťaž odohralo iba 7 účastníkov, čo je historický najnižší počet v najvyššej súťaži. Je to o 2 účastníkov menej v minulej sezóne, ktorá sa kvli pandémii COVID-19 nedohrala. Pred sezónou Hracia komisia SBA rozhodla o tom, že pravidlo povinnosti aspoň jedného slovenského hráča na ihrisku sa ruší. Znižil sa aj maximálny počet cudzincov v jednom tíme z 6 na 5. Titul získal tím Spišskí Rytieri po víťazstve vo finálovom dueli s BK Patrioti Levice.
Systém súťaže.
Súťaž sa skladala z dvoch častízákladnej a z play-off. Základnú časť odohrali tímy šesťkolovým systémom (3x doma a 3x vonku). Najlepších 6 tímov postúpilo do play-off s tým, že 2 najlepšie postúpili priamo do semifinále. 3-kolové play-off začínalo štvrťfinálovými duelmi a končilo finálovým duelom. Duel o bronz sa nehral, na 3. mieste skončil ten zdolaný semifinalista, ktorý skončil v tabuľke základnej časti vyššie. Štvrťfinálové duely sa hrali na 2 víťazné zápasy, zvyšné duely play-off na 3 víťazné zápasy. Do nižšej súťaže nezostúpil žiadny tím.
Účastníci.
Poznámky:
Pentylová skupina

Pentylová skupina alebo pentyl je paťuhlková alkylová skupina alebo substituent, ktorej chemický vzorec je -C5H11. Je to substituent odvodený od alkánu pentánu. Alkylová skupina odvodená od cyklickej formy pentánu, cyklopentánu, sa nazýva cyklopentyl a jej vzorec je -C5H9.
V staršej literatúre sa pentyl niekedy označuje triviálnym názvom amyl (dodnes sa napr. pre pentanol používa názov amylalkohol). 
Druhy.
Pentylová skupina môže mať niekoľko usporiadaní reťazca, pre ktoré sa používajú nasledovné názvy:
Pentylový radikál.
Ako pentyl sa niekedy označuje i pentylový radikál, kde táto skupina existuje ako samostatná molekula. Tento voľný radikál však vzniká len v extrémnych podmienkach. Zapisuje sa ako •, kde bodka naznačuje nespárovaný elektrón.
Voľný pentylový radikál študovali Pacansky a Gutierrez v roku 1983. Tento radikál získali vystavením bishexanoylperoxidu v zmrazenom argóne ultrafialovému žiareniu, čo spôsobilo jeho rozklad na dve molekuly oxidu uhličitého a dva pentylové radikály.